Gyerekek! 


Meglátogattuk barátunkat, a TV-macit. 
Berci sok mindent kérdezett tőle. Többek 
között azt is, miért mos minden este fo- 
gat. 

— Ha nem mosnék fogat minden este 
és reggel, elromlanának a fogaim. Különö- 
sen az édesség rongálja őket. Én meg sze- 
retem a csokoládét. 

Még sokáig beszélgetett a TV-maci Ber- 
civel. Este ezt súgta nekem a bocsom: 


Szeptemberi számunk rejtvényeinek helyes 
megfejtése. Bújócskázó gyerekek: 6 karikát 
kellett rajzolnod Dörmögőnek, mert a kisfiú 6 
társát kereste. 


Találós kérdésünk így hangzott: Melyik 
ember viszi iskolába a gyerekeket? Válasz: 
a szeptember. 

A képen fateknő látható. Vannak házak, 
ahol mosásra használták, máshol húst sóztak 
benne. 


Szerencsés nyerteseink : 


Baksa Irén, Szovjetunió — Balogh Péter, 
Kishuta — Bérczesi Róbert, Komló — Boros 
István, Alsószentiván — Déri István, Veres 


— Apó! Ha édességet eszem, soron kí. 
vül megmosom a fogam! Reggel és este 
Kedves is MÉ ött ezután És érajzdlén a Tél. . 
apónak, hogyan mosok fogat! Kiteszem 
. ) az ablakba a rajzot a csizmám mellé, és 
a Télapó látni fogja, hogy nekem nyugod- 
tan odateheti a csomagot! 


JEZSÓ KRISZTINA rajza 

Tímea, Bénye — Faludi Zoltán, Nagy Viktor, 
Németh Péter, Budapest — Fábri Éva és Bar- 
bara, Rákóczitelep — Gere István, Kisvárda 
— Gólya Tibi, Mucsony — Husz Zsolt, Apos- 
tag — Kovács Dénes, Dunaújváros — Kurgyis 
Csaba, Tímár Tímea, Kiskunfélegyháza — Lerch 
Béla, Bátaszék — Mónus Magdolna, Tompa 
— Puskás Tamás, Pátka — Sípos Attila, Kis- 
kunmajsa — Szabó Ildikó, Kunszentmárton — 
Szabó Katalin, Hatvan — Szabolcsy Évi, Sza. 
koly — Szalai Réka, Ács — Szöllősi Attila, 
Derecske — Tóth Cecília és Ildikó, Orosháza 
— Víg Mónika, Miskolc — Zsák Anita, Szikszó 
— III. sz. Óvoda IV. nagycsoportja, Szigetszent- 
miklós — I. sz. Óvoda nagycsoportja, Kun- 
madaras, 


A bocsok azóta fogor- 
voshoz is elmentek; jobb 


BE vre ek nad ek "NOVE MBER 


Bem nyers répát és almát esz- Alszik a borz, nem érdekli a hó- 
nek. Nyuszis matricát is esés. A mókus egy pillanatra felkere- 
kaptak a fogorvos bácsi- si rejtett éléstárait, eszik egy keve- 
tól; itt láthatjátok a ké- set, aztán ismét visszabújik az ol vá. 

pen. Berci azért kapta, mert bátor volt, Marci ba. Fűtött szobába húzódnak a gyere- 


azért, hogy ne pityeregjen. Remélem, legkö- kek is egy-egy kiadós hócsata után. 
zelebb Marcit is megdicsérhetem a bátorsá- ; - —— — 
gáért. Ti is voltatok már fogcrvosnál? 
Jó egészséget kíván mindnyájotoknak: 


Dörmögő Dömötör 


kh deha? 


MEGSÚGOM, hogy már kapható 
az újságárusoknál az új DÖRMI KIFES- 
TŐ! Vidám verset és feladatot is talál- 
hatsz benne. A feladatok megfejtői kö- 
zött 50 DÖRMI- trikót sorsolunk ki. 


A KEMENESÍNI INEZ: 
Ősz 


Iskolánk udvarán 
fúj a szél, fúj a szél, 
hullik a fákról a 
szomorú falevél. 


zai 


Megeredt az eső 

csepereg, csepereg. 

Sose jössz vissza már, 
gyönyörű kikelet? f 


MADÁR ESZTER raj 


Lobbanj fel, rőzseláng, 
pattogó, pattogó! 

Hol már itt a tél, 
vág a szél, hull a hó. 


L. KAPUVÁRI LÍDIA : 


Sárkányos mese Andrisnak 


Minden hiába, megígértem! Ezzel a mesével tartozom. 
Egyszerűen meg kell írnom, mert adósság. Csak legalább 
a sárkányt alkudtam volna le egyfejűre, akkor írnék a 
szomszéd néniről, arról mindenki tudja, hogy rettene- 
tes sárkány! De nem; hagytam magam rábeszélni a hét- 
fejűre! Most aztán honnan kerítem elő, a mai sárkányín- 
séges világban!? 

Gondoltam, föladok egy hirdetést sárkány ügyben. 
Kezdődjék így: , Hétfejűek, figyelem!" 

Nem jó, mert akkor nemcsak sárkányok jelentkeznek. 
És lennének olyanok is, akik úgy kezdenék: , Hétfejű 
sárkányuk ugyan nincs, de szívesen állnak rendelkezé- 
semre tengeri malac, teknősbéka vagy aranyhörcsög 
ügyben, és ha akarok esetleg egy használt akváriumot 
is" ... Brrr, a hirdetésről azonnal lemondtam. 


A játszótérre indultam, hátha őgyeleg ott egy hétfejű 
sárkány! Egy egészen icipici is jó lett volna! 

Üldögéltem, várakoztam. Egyszerre éktelen sivalko- 
dást hallok a homokozó felől. , No, ez biztosan a mese- 
beli Hétfejű!" — gondoltam, de csak a szomszéd Ági 
volt. Pedig meg mertem volna esküdni, hogy láttam 
tüzet okádni, úgy tembolt, és a fejét is veszettül rázta 
hozzá, igazán nem tudtam megszámolni, hány feje van! 
Csoda hát, ha örömmel nyújtottam neki kezet? 

— Szervusz Hétfejű sárkány! Jaj, de örülök, hogy végre 
megtaláltalak! 

— Ronda vagy! — morogta Ági. 

—- Ezer bocsánat! — dünnyögtem —, igazán sajnálom! 
Én tulajdonképpen a Hétfejűt keresem, a mesebelit, nem 
láttad véletlenül? 

— Elvette a lapátomat! — panaszolta hüppögve. 

— A Hétfejű? 

— Dehogy, a Gabi! 


Visszaballagtam a padhoz dolgomvégezetlen. — Haj, 
haj sárkányok, sárkánykák! Egyikőtök sem hétfejű! — 
gondoltam. 


Egyszer csak valami szörnyű morgás ütötte meg a fü- 
lem. Meg dobbanás, meg puffanás, a bokrokon túl meg 
csak úgy gomolyog a füst. No, ez már csakugyan a mese- 
beli Hétfejű! Kapom magam, elébe sietek, hát, ahogy 
kiérek az útra, kit látok? Az ordítós bácsit, a harmadik 
emeletről! Ül az öreg autójában, ketten húzzák, hár- 
man tolják, de a kocsi, az a vénség, csak nem indul. Na- 
gyokat csuklik, böffen, nyög, füstöl — és semmi. Éppen 
meg akartam kérdezni az ordítós bácsit, hogy nem a hét- 
fejű sárkányt lovagolja-e véletlenül, de elfogyott a tü- 
relme, kiszállt a kocsiból, nagyot rúgott az egyik kerék- 
be, és elindult a buszmegálló felé. 

Hát nekem már soha se lesz szerencsém a mesebeli 
Hétfejűhöz!? Bár ez az ordítós bácsi, a harmadikról pon- 
tosan olyan... Biztosan van otthon még néhány tarta- 
lék feje — ha meggondolom, hogyan veszekszik a felesé- 
gével! 

— Mesélsz nekem? — lépett mellém hirtelen Gergő, 
a barátnőm kisfia. 

— Sajnos, nem érek rá! — sóhajtottam. 

— Hiszen nem csinálsz semmit! 

— Dehogynem! — mentegetőztem. — Sárkányt ke- 
resek! 

— A játszótéren keresed a sárkányt? 

— Igen, a Hétfejűt. Nem láttad véletlenül? 

— Te azt hiszed, hogy lejön a játszótérre!? 

— Miért, hát nem jön le? — kérdeztem gyanakodva. 
— Gergő, te tudod, hol van! 

— Persze, hogy tudom! — mondta Gergő. 

— De titok, igaz? 

— Titoknak titok; lehet, hogy neked elárulom. 

— Odaadnám érte a fele királyságomat! 

— Te király vagy? — nézett rám csalódottan. — Azt 
hittem, meséket írsz! 

— Persze, hogy meséket írok! — szeppentem meg — 
ez csak tréfa királyság. 


— Akkor jó, királyságunk már úgyis van kettő, és ép- 
pen elég baj van velük! 

— Ne mondd! — álmélkodtam. 

— Az egyik a nagy szobában van, a másik a konyhá- 
ban. Eleinte folyton háborúztak egymással, de aztán a 
Konyhakirály fia beleszeretett a Szobakirály lányába. 
A baj az volt, hogy az előszobába beköltözött egy bo- 
szorkány. Rettenetesen gonosz volt, és azt akarta, hogy 
a Konyhakirály fia az ő rút lányát vegye feleségül. Kép- 
zelheted, egy öreg esernyőt! 

— Rémes! 

— A Konyhakirály fia azt mondta, sohase veszi el 

a vén esernyőt, erre a boszorkány alumínium tálcává 
változtatta őt, a Szobakirály lányát meg belevarázsolta 
egy vázába. 

— Nem is hinné az ember! 

— Pedig így volt! 

— No, és a sárkány? Ő meg a királylányt akarta? 

— Ez nem olyan sárkány! — utasított rendre Gergő. 
— A Hétfejű csudára rendes! Befogadta a királylányt 
meg a királyfit. Most boldogan élnek mind a hárman, 
míg meg nem halnak. Megnézed őket? 

— Ki se bírnám. . . 

— Az előszobában a fal mellett lopakodj, oda már nem 
ér el a boszorkány hatalma! 

Óvatosan beosontunk Gergő szobájába. Az asztalán 
ott állt az alumínium tálca a vázával. 

— Csak akkor változnak vissza, ha egyedül vannak; 
megszokták, hogy ilyenek — magyarázta Gergő. 

— Ez természetes! De hol a sárkány? 

— Ott van a szekrényben, nem látod? 

— Ha egyszer a szekrényben van! 

— Nem úgy van benne! — csóválta a fejét Gergő. 

Ahogy jobban megnézem az öreg szekrényt, csaku- 
gyan, ... a mintázata egészen különleges! Erdőnek tű- 
nik. A fák mögött meg: egy, kettő, három, négy, öt, hat, 
hét — mind a hét fejével ott leselkedik a sárkány. 

— Nem jöhet elő — magyarázta Gergő —, onnan 
tartja szemmel a boszorkányt. Ezért nem mehet le a ját- 
szótérre sem! 

— Igazán derék sárkány! Írhatok róla! 

— Írhatsz! ... Van rágód? Hétfejű rettenetesen sze- 
reti a rágót! 

Véletlenül volt rágóm. Leszámoltam hetet, hogy 
mindegyik szájának jusson. Aztán kettőt még a királyi 
mátkapárnak, és egyet természetesen Gergőnek is. 

— A fal mellett menj! — kiáltott utánam Gergő az 
előszobába. 

— Okvetlenül! — ígértem. 

Ha meggondolom, hogy mostanáig csak úgy szabadon 
jártam-keltem ebben a lakásban... a hideg is futkos 
a hátamon! 


LEG 
u e ee Az állatok legérdekesebb tulajdonságairól 
írták és rajzolták a gyerekek. 


Augusztusi számunkban arra kértünk benneteket, hogy keressetek la- 
kóhelyetek környékén vagy a házatokban olyan állatot, amely valamilyen tu- 
lajdonságával kiemelkedik a többiek közül. 278 rajz érkezett szerkesztősé- 
günkbe. Ezekből kiderült, hogy a ló a legtisztább állat, mert csak tiszta 
vizet iszik, a malac a legfalánkabb, a teknős a leglassúbb, a százlábúnak van 
a legtöbb lába, a hal úszik a legjobban, a méhecske a legszorgalmasabb, és így 


tovább. 

A legtöbben a cicáról írtatok. 

s A cica a leghízelkedőbb állat." 
(GOSZTOLA BRIGITTA, Nyárliget) 

vAz én cicám két lábra áll, úgy 
kér enni." (BÓŐDOG ERIKA, Csen- 
gőd) 


lajzolta: PRINCESZ EVELIN, 3 éves, 
Budapest 


ss": Csak ő tud olyan kedvesen 
nyávogni..." (MAGÓ EDINA, Ve- 
csés) 

s Felugrik az ajtó kilincsére, és 
kinyitja az ajtót." (BUDAI TAMÁS, 
Nekézseny) 

,, : : .még a szomszédban is meg- 
fogja az egeret." (FEHÉR NIKOLET- 
TA, Törökszentmiklós) 

s: . .a Sötétben is világít a sze- 
me." (SZARKA JUTKA, Sopron) 

, Ha simogatom, dorombol, de 
ha meghúzom a farkát, akkor 
mérges és fúj." (TARI VIKTÓRIA, 
Gyöngyös) 

vAzért szeretem, mert mindig 
hagyja magát simogatni." (IVA- 
NOV MARCELL, Budapest) 

A legjobb fáramászó. .." (FÜ- 
LÖP ZOLTÁN, Gyúró) 

uKi tudja dugni a körmét." 
(RUZICS BEÁTA, Budapest) 

sMinden reggel elkísér ben- 
nünket a kapuig, amikor oviba 
megyünk." (NYERGES HEDI, Buda- 
pest) 

ss .Lehet cipelni, mint egy 
kisbabát. ..? (FEHÉR ÉVA, Kun- 
szentmiklós) 


uskolaióuskol 


Mindegyik találós kérdéshez tartozik egy kép, 
Keresd meg őket, és húzz minden találós kérdéstől vonalat a 
megfelelő képhez! 


a 


Orra van, de nem szagol, 
nyelve is van, de nem beszél. 


Egy kis házban öt kis szoba 
sorakozik szépen, 

öt kis ember bújik oda 
melegedni télen. 


Egy lyukon bebújsz, 
két lyukon kibújsz. 
Mikor gondolod, hogy bebújtál, 
már ki is bújtál. 


ide te írd be az oldal számát! 


Panni szeretné elrendezni holmiját a szekrényben. Segíts neki! Vágd ki a szó- 
kártyákat, és ragaszd őket a szekrénybe! Melyik részébe, melyiket ragasztod? 

Hova tegyem a sapkát? 


Hova tegyem a sapkát, 
hogy megleljem reggel, 
reggel, 

mikor a nap felkel? 

Tedd ide, tedd oda, 

tedd az ágy lábára, 

ott megleled reggel, 

mikor a nap felkel. 

Magyar népi mondóka 


1 DN NUN UN LIULJA: 


— Jónapot, Tarpéterpál! — köszönt rá az ut- 
cán Zebuska vidáman — úgy tesz, mintha meg 
se ismerne, szomszéd? Én vagyok a Tót E. Boni- 
fác testvérnénje. A Bonifácé, aki a ház múltját 
kutatja. 

— Miért? — morog a zömök Tarpéter — 
talán elveszett? — és kemény léptekkel halad 
előre. Zebuska, hogy le ne maradjon, szaporáz- 
za a lépteit, és tovább beszél a fivéréről, akire 
nagyon büszke: 

— Írja a ház történetét. De nemcsak az — 
lelkesedik —, azonkívül még ő egymagában 
a Különleges Bizottság. Benne van az újságokban, 
ha összedűl egy ház, vagy ha egymásba fut két 
vonat: Különleges Bizottság vizsgálja az ügyet. 
Azt mindig odaírják. Az nem maradhat el. 

— Miért írják oda? 

— Vigasztalásul. Meg kell vigasztalni az em- 
bereket. 

— Minek? Vigasztalódjanak maguk! 

Zebuska ráemelte nefelejcskék szemét és 
fejcsóválva mondta: 

— Ejnye, micsoda paprikás ember maga, 
szomszéd. Miért olyan paprikás? Biztosan csupa 
erős, paprikás ételt eszik. Viszek magának 
finom ánizsos kiskifliket. 

— Majd ki is dobom velük — mondta kemé- 
nyen Tarpéterpál —, utálom az édes teasüte- 
ményt. 

— Mégis, meg kéne próbálnia — mondta 
Zebus —, mert maga nagyon paprikás, gorom- 
ba, vagyishogy — mogorva. Nem szereti az 
édes ánizsost? Na jó. De maga engem se szeret, 


ugye? 


— Már miért szeretném? Már megbocsásson! 
Mi okom lenne rá? 

Már akkor beléptek a házba, már a lépcsőn 
haladtak, azömök sebesen-katonásan, Zebuska 
szaporázva a lépéseit: 

— Már miért NE szeretne? — vonogatta 
a vállát —, ez itt a kérdés. Már miért ne 
szeretne bárkitis? 

— Csak gonddal járna, kérem szépen — ve- 
tette oda a zömök —, én meg szeretek nyug- 
ton élni, ha akarja tudni, hogy mit szeretek. 
Most is — hazaérek, lerúgom a cipőmet, fel 
a háziköntöst, ki a konyhába, megfőzöm ma- 
gamnak a paprikásomat; senkit se kel! kerül- 
getni! 

— Na látja — nevetett Zebus —, paprikást 
főz. Maga — PAPRIKÁS! 

Már akkor felértek a harmadikra, a zömök 
jobbra fordult, Zebuska meg balra, de még 
utánaszólt a szomszédnak: 

— Maga AZÉRT nem szeret senkit, mert 
olyan mogorva. Vagyishogy, bocsánat, éppen 
fordítva van: maga AZÉRT olyan mogorva, 
mert senkit sem szeret! 

Tarpéter Pál csak ment katonásan a lakása 
felé, vissza se fordult. De akkor jött fel a lép- 
csőn Oriás Rudi, az erőművész, és Amálka is 
akkor nyitotta meg az ajtaját, úgyhogy hallot- 
ták, mit kiált a Zebus. 

Hallották, és nem felejtették el — másnak 
is elmondták. Így maradt rajta a Zömök Tarpé- 
terpál, így is mondta mindenki, aki látta: 

— Ott megy a Tarpéterpál, aki senkit se sze- 
ret! 

MLELTÉTT TT A 


STUIBER ZSUZSA rajzai 


HUH 


ÖN a Télap 


telik az idő 
Télapó érkezé-. 
sétől — karácsonyig, vidámabb a reggeli felke- 
lés, ha minden napra jut egy-egy apró meg- 
lepetés. Kérj anyukától egy nagy, tég- 
lalap alakú, sötétkék anyagot, és 
többféle, színes textilhulladékot. 
A tarka darabokból vágj ki min- 
tánk szerint annyi csillagot, ahány 
nap van a két ünnep között. Ugy varrd 
a csillagokat a sötétkék alapra, mintha 
mindegyik egy-egy kis zseb lenne. Szüleid 
valamennyibe tehetnek valami apró ajándékot, 
de te minden 
nap csak egy 
zsebbe 
nyúlj! 


Fe Virágom, 


Nagymama, nagyapa gyerekkorában még sok faluban jártak dí- 
szes népviseletben a felnőttek és a gyerekek. Néhol szerencsére 
még ma is. Ismerkedj meg néhány szép, színes régi öltözékkel! 

Előfordul, hogy a szekrények, öreg ládák mélyén akad még né- 
hány hímzett népviseleti darab. Kérdezd meg anyukát, nagyma- 
mát és az összes ismerősöket, őriznek-e ilyesmit. Ha igen, válassz 
a ruhadarabok hímzéséről egy szép, egyszerű virágot, rajzold 
le és küldd el Dörmögőnek! A papíron álljanak még a követ- 
kezők: 


Tervezte: BUDAI ILONA 


Decsi gyerekek sárközi népviseletben Húsvéti locsolás szakmári öltözetben 

irágon. . . 


1. Milyen ruhadarabról származik a minta? Pl. mellény, fejkötő, 
vállkendő stb. 
2. A falu vagy környékének neve, ahol a ruhadarabot viselték. 
3. A te neved, életkorod, lakáscímed. 
Beküldési határidő: 1984. december 15. 
Címünk: Dörmögő Dömötör szerkesztősége, Budapest, Pf. 112. 
1502 
A legszebb rajzok készítőinek neve megjelenik a Dörmögő 
1985. márciusi számában. Jutalmakat is sorsolunk! 
Fotó: MT 


Kalocsai népviselet 


ZSÉKELY DEZSŐ: 


Dr. Harkály Vendel 

nyolctól tízig rendel. 

Jön a sok-sok beteg állat, 
türelmesen sorba állnak. 

A vadmacska halkan szepeg, 
milyen szelíd, mikor beteg. 
A rókának fáj a foga, 

kőbe harapott a koma. 
Panaszkodik a seregély: 

— Doktor úr, tán gyomorfekély. . . 
Medvebocsnak fáj a lába, 


nem tud járni óvodába. Ny b: ; Fat Al 
? Itt ugrál a fülemüle, HW b p.a "28 : MT 
huzatot kapott a füle. N 4 ezt Te / 


A rigónak a torka fáj. 


j 4 Y a fe kej J, 
Influenzás a papagáj. 1941 ag 6 e ANAK A Í : 4408 x 
A fürjnek a láza magas. la sat A Ig VVAK //H 3 ÉN 
Megbénult a fácánkakas. 2 osdáo/) 144 2 / Kült 
Eltörött a gerle szárnya. ; AS ál BV 4 1 fAv 
Nem tud aludni a kánya. 5 228 
Fehér bottal jön a vakond. 
Csipog a csíz, félig vakon. 
Nyelve kilóg, lohol a nyest 

a rendelőbe egyenest. e 

" Harkály Vendel doktor úrnál Mese-erdőben ha jártok, 8 
nyuszi, te is meggyógyulnál, mohos fán egy táblát láttok, : 
szedd a lábad, ne félj, füles, ragyog, mint a fehér márvány 
Harkály doktor okos, ügyes, s ez van felírva a táblán: 

rengeteg a csodaszere, DR. HARKÁLY VENDEL 


azt se tudja, hova tegye. NYOLCTÓL TIZIG RENDEL. 


Egyik nap azt találta ki, hogy 
szereljünk az ablakba virágosládát, 
Hj és ültessünk bele növényeket. 
Megcsináltuk, úgysincs kertünk. 
Ő Annyira tetszik a szomszédoknak, 
o hogy utánozni kezdték ők is. 


Most már a házunk is vidámabb! b 
Amióta nálunk lakik az Ünnep, Á y 
egészen megváltozott az életünk. 
Anya mosolygósabb, 
és a szomszédok szerint csinosabb. 
Apa fütyörészik, 
és mindenki szerint megfiatalodott. 
A gyerekek 
ritkábban kapnak hajba, 
j és hamar kibékülnek akkor is. 
Ma . A házban, ahol lakunk, 
UCK: már felfigyeltek rá, 
hogy nálunk újabban 
nincs gyereksírás, nincs veszekedés. 
Örülnek a szomszédok, de nem értik a dolgot. 
Nem is érthetik, 
mert nekik nem meséltem el, 
csak nektek! 
Csak ti tudjátok, 
hogy az Ünnep hozzánk költözött. 


Különben egy kopott, öreg, 


Ugye emlékeztek, hogyan történt? kétemeletes házban lakunk. 
A ! Nos, az Ünnep azóta már jól megszokott nálunk: Eléggé elhanyagolt mostanában, 
ii bevásárol, olvas, takarít, krumplit pucol, mert a házfelügyelő néni 
játszik, beszélget, leviszi a szemetet. kisbabát vár, 


Úgy látszik, jól érzi magát velünk. és nincs kedve takarítani. 


Csak a motoros Laci bácsi 
) söprögeti az udvart, 


A házfelügyelő létrát hoz, vödröt cipel, 


: és a lépcsőházat néhai gk vizet fröcsköl, söpör, súrol, 
Most kopogtatnak az ajtónkon. 
a 


és közben énekel, hogy zeng a ház. 
Ajtók nyílnak — csukódnak. 
Minden szomszéd elégedett, 
mintha ünnep lenne. 
A házfelügyelő csutakol. 
Mossa a ház nyakát, fülét, 
kezét, lábát. 
Örül a ház, 
örül a család, 
örül Orsi, Szilvi nagytestvére, 
örül az Ünnep. 
— Mit tegyünk, 
hogy mindig úgy érezzük magunkat, 
mint most? 

— Nem születhet minden nap egy gyerek! 
— Hiszen megcsinálom anélkül is — 
pironkodik a házfelügyelő. 

— Éljen a házfelügyelő! 

— Eljen Szilvi édesapja! 

— Éljen az ünnep! 

— Lehet, hogy ezentúl 
minden napunk ünnepnap lesz? 
A ház ünnepe" . . . 

— Minden nap? Nem sok a jóból? 
— Üsse kő, legyen minden másnap! 


— Ki kopog? 
— A házfelügyelő! 
Még egy lányunk született, Szilviának hívják! 


— Éljen Szilvi, és az édesanyja! 
Örömünkben még köszönni is elfelejtettünk 
egymásnak. 
— Kitakarítom az egész házat, 
ragyogjon minden, 
mire hazajönnek a kórházból! 


" BOGBRENTÉY ILDO 


Kipakol, 
bepakol, 
idetol, 

— -. odatol. 


BÖRCSÖK MÁRIA: 


Miért nincs a nyúlnak 
csizmája? 


Novemberben tapsifül 
gondolt egy merészet: 
veszek csizmát télire, 
divatosat, szépet. 

Ha kényelmes, ha meleg, 
nem számít az ára. 

Milyen furcsa eladó, 

a vevőt lesi, várja! 

— Mit parancsol, mit óhajt? 
— E-én? Hisz be se férek, 
de ha mégis, Róka úr, 
nyúlcipőket kérek. 


MONDÓKA 


Van nekem egy kiskutyám, 
Aki mindig fázik, 
Vettem neki nadrágot, 
Térdig érő kabátot. 
Ni, ni, ni, 
Nem tud benne pisilni. 

Bihari gyermekmondókák 


FARAGÓ JÓZSEF és 
FÁBIÁN IMRE gyűjtése 

HAL a, V formal, ! E 
Ezen a képen elrejtettünk néhány szív formát. Rajzolj Dörmögőnek z 
annyi szívet, ahányat megtaláltál! g 
TALÁLÓS KÉRDÉS 
Közületek ki látott nem köthetem csokorba, 5 tte 
ilyen furcsa virágot?! vázába se tehetem, Tudod-e, mit ábrázol 


Nincsen semmi illata, s eltűnik a melegen! ez a kép? 


JP él 


Hány hibát találsz ezen a 
bolondos képen? 


Csodálatos mesevárat ragaszthatsz tarka textildara- 
bokból. Ezt a két várat egyforma textildarabokból készí- 
tettük, de másképp illesztettük őket egymáshoz. Tetszik? 
Próbáld meg te is! Díszítheti a szobád falát, de ajándék is 
lehet! 


MADÁR ESZTER rajzai 


KOLTAI ÉVA rajza 


SZÁVAY EDIT rajzai 


s 


— Hej, de szép a bűvészélet! 

— mondja Marci Berciéknek. 

— Hogyha figyeltek rám, bocsok, 
néhány trükköt bemutatok. 

— Lássuk, lássuk! — kiált Borka. 
— Penderülj ki a porondra! 
Nincs porond? A fa tövébe! 
Kápráztass el minket végre! 

— Csiribi — szól Marci —, lásd, 
mutatok most két tojást. 

A mancsomban megforgatom, 
gyürmölgetem, gyúrogatom, 

s lám, a kettő máris egy lett. 
Tapsolhattok! Dicsérhettek! 

— Gyurmából volt a két tojás 


— nevet Berci. — Nincs tapsolás. 


Marci kedve el nem szalad. 

— ltt egy kalap. . . Itt egy szalag. 

A szalagot kettényírom, 
a kalapba behajítom. 


Varázsigém mormolom, 1/ 
s összeforr a szalagom. i 
Nem forrt össze? Ne féljetek, ) 


sikerül majd legközelebb! 
Nem bánkódik, aki ügyes. 
Itt a kalap... Belül üres. 
Meglátjátok: egykettőre 
Nyúl koma jön ki belőle. lt: 


Az őszi szél szárnyra kap, 
tovaröppen a kalap. 

Hová tűnt el? Hol lehet? 
em látják a gyerekek. 


Ezt az oldalt 
te színezd ki! 


SNVÁN NE 


N 


Két perc múlva az ág hegyén 
megjelenik egy tünemény. 
Olyan, mint egy tréfás álom: 

jön a kalap — mókuslábon. 
Cérnahang szól: — Szia, bocsok! 
Rámrepült a kalapotok. 


A kalapban nyulat lelni 
ósdi-régi trükk — szól Berci. 
— Marcink mókust bűvölt elő. 
Éljen a Nagy Bűvészkedő! 


98 Í FA úlls 


Ebből a masszából" készülhetnek hóem- 
berek, télapók, madarak, egérkék és más 
térbeli, szoborhoz hasonló formák. 

Gyúrj össze 40 dkg hámozott, őrölt 
mandulát 40 dkg porcukorral és 1 tojás 
fehérjével. Pihentesd egy napig, és csak 
ezután formázd! Sütni nem kell, csupán 
szárítani. 


A túloldalon látható mackók és más sik for- 
mák ebből a tésztából készültek. Ha tetsze- 
nek, készíts hasonlókat, vagy találj ki még 


szebbeket! Hozzávalók: 
50 dkg liszt, 15 dkg porcukor, 
1 csomag vaníliás cukor, 1 evő- 
kanál tejföl, 2 kávéskanál sütő- 
por, 2 egész tojás, 15 dkg mar- 
garin, 1 kiskanál fahéj, 1 kiska- 
nál őrölt ánizs, 3-4 db őrölt 
szegfűszeg, reszelt citromhéj. 
Gyúrd össze, formázd, dí- 
szítsd kedved szerint, és máris 
teheted a tepsibe, a sütőbe! 
Jó étvágyat! Kellemes ünnepe- 
ket! 


25 dkg porcukrot keverj simára 1. 
tojás fehérjével! 

Ez a pép nagyon jól festhető cékla, 
spenót vagy narancshéj-reszelék le- 
vével, ezért változatosan használha- 
tod díszítésre és nagyobb, foltszerű! 
felületek színes borítására. Eredeti 
fehér színében pedig szakáll, bajusz, 
hólepel, hószegély készítésére alkal- 
mas. 


Tervezte és fényképezte: SÓTI KLÁR/ 

GAME sét Tvazáanzkézől mad 
hú hir inkoJzri jvegrénstét rum talalka 
kur kisül SGELE , a tölgaaáan nagyon rok ur 


"ajzolta MADÁR ESZTER 


Melléklet 


e Fe 
Ki találja meg 
, 
a mézet? 
(Társasjáték 6 gyerek részére) 

Hosszú erdei utak vezetnek 
a mézhez. A Dörmögő család 
minden tagja más-más úton in- 
dul a méz keresésére. Vajon ki 
találja meg először? Te melyik 
családtaghoz csatlakozol? 

Minden játékos választ magá- 
nak egyet a mackófejek közül, 
kivágja, aztán egy gombra ra- 
gasztja és a játéktáblán egy út 
elejére teszi. A hatodik gyerek 
a kockát vágja ki és ragasztja 
össze. Ő a játékvezető. Mindig 
ő dob a kockával. Ha például 
Berci képe van felül, akkor Ber- 
ci léphet egyet a méz felé. A kö- 
vetkező dobásnál egy másik 
családtag képe kerül felfelé, 
most az következik. Ha a DÖR- 
MÖGŐ DÖMÖTÖR felirat lát- 
szik, mindenki lép egyet! Az 
nyer, aki először jut el a méz- 
hez. A következő játékban ő 
lesz a játékvezető. 

Ezt a játékot elsősorban azoknak a 
gyerekeknek szántam köszönetképpen, 
akik a névnapomon rajzzal leptek meg. 
Ennyi szép rajz láttán még akkor is 
jókedvre derültem volna, ha véletlenül 
bánat ér a névnapomon. De szerencsé- 
re nem ért, és még most ís gyönyörkö- 
döm a képekben! 


Jó mulatást kívánok a játékhoz a 
rajzok készítőinek és a többieknek is! 


Dörmögő Dömötör 


MIHÁLYOVSZKY MÁRTA ötlete al 


